
ΘΕΜΑ 2ο
Συνοπτικά τα καθήκοντα και οι υποχρεώσεις της καμαριέρας είναι τα εξής: (ο μαθητής επιλέγει από τα παρακάτω)
· Η συνέπεια στην τήρηση του ωραρίου και η έγκαιρη προσέλευση στο χώρο εργασίας.
· Η ευπρεπής εμφάνιση και η χρήση πάντα καθαρής και σιδερωμένης στολής.
· Η ευσυνείδητη και χωρίς χρονοτριβές εκτέλεση της εργασίας.
· Η προμήθεια επαρκών καθαριστικών από την προϊσταμένη και ιματισμού από τη λινοθήκη.
· Ο καθαρισμός των δωματίων σύμφωνα με τους κανόνες και η παράδοση ξεχασμένων αντικειμένων από τους πελάτες στην προϊσταμένη.
· Η παραλαβή των ακάθαρτων ρούχων από τους πελάτες που επιθυμούν να τα στείλουν στο πλυντήριο και η παράδοση σε αυτούς των καθαρών.
· Η προσεκτική και χωρίς περιέργεια τακτοποίηση των πραγμάτων των πελατών.
· Ο έλεγχος και η άμεση ενημέρωση της προϊσταμένης και του τμήματος συντήρησης για τυχόν φθορές ή βλάβες.
· Η ευγενική αλλά χωρίς δουλοπρέπεια εξυπηρέτηση των πελατών.
